केंद्रीय जल आयोग के ज्ञानसिंह ने बताया कि प्रति घंटे यमुना का जलस्तर लिया जा रहा है। सोमवार के बाद से यमुना लगातार घट रही है। अगर यही हाल रहा तो यमुना सामान्य स्थिति में आ सकती है। यमुना के जलस्तर के रिपोर्ट लगातार प्रशासन को दी जा रही है। पिछले चौबीस घंटे में जलस्तर लगभग तीन मीटर घटा है। उधर जलस्तर घटने से यमुना की तलहटी में बसे गांवों के बाशिंदों ने राहत की सांस ली है पर ग्रामीणों का कहना है कि खतरा अभी टला नहीं है। एसडीएम सुनील कुमार शुक्ला ने बताया कि प्रशासन हर स्थिति से निपटने को तैयार है।